## El Consell col·labora amb els ajuntaments de Guardamar del Segura i Onil per al desplegament del programa de la Xarxa Tourist Info

*** Turisme CV prorroga els convenis de col·laboració amb tots dos municipis per al manteniment i l’actualització en esta xarxa de les oficines d’informació turística**

El Consell ha autoritzat la pròrroga dels convenis de col·laboració entre Turisme Comunitat Valenciana i els ajuntaments de Guardamar del Segura i Onil per al desplegament del programa de la Xarxa Tourist Info, a través del manteniment i l’actualització en esta xarxa de les oficines d’informació turística les dos localitats.

D’esta manera, tots dos convenis s’amplien per quatre anys i es renova la vinculació amb la Xarxa Tourist Info de la Comunitat Valenciana de les oficines d’informació turística Tourist Info Guardamar del Segura i Tourist Info Onil.

En concret, Turisme Comunitat Valenciana posa a la disposició de les oficines Tourist Info de tots dos municipis les bases de dades i la informació turística de caràcter públic de què disposa, possibilita la seua acció coordinada amb la resta de les oficines de la Xarxa Tourist Info, secunda i intensifica la gestió de la qualitat i aporta les ferramentes i els procediments per a la millora contínua de les oficines.

Per la seua banda, mitjançant estos convenis, els consistoris de Guardamar del Segura i Onil sostenen econòmicament i materialment les seues oficines Tourist Info i afronten el total dels gastos corrents i del personal necessaris per al seu funcionament.

També hauran d’aportar el personal informador turístic amb un perfil professional adequat per a la prestació del servici d’informació turística; mantindre la imatge de les oficines de turisme d’acord amb la resta de la Xarxa Tourist Info, i participar en els objectius de qualitat de la Xarxa Tourist Info i en els seus sistemes de recollida i intercanvi d’informació estadística, estudis o avaluació del servici, entre altres comeses.

Fecha: 17/09/2024